MUNICIPIUL CRAIOVA

CONSILIUL LOCAL AL MUNICIPIULUI CRAIOVA

       HOTĂRÂREA NR.12
privind modificarea Hotărârii Consiliului Local al Municipiului Craiova nr.321/2024 referitoare la stabilirea salariilor de bază aferente funcţiilor din cadrul familiei ocupaţionale „Administraţie”, utilizate în aparatul de specialitate al Primarului Municipiului Craiova, precum şi în cadrul serviciilor publice de interes local ale Municipiului Craiova
  Consiliul Local al Municipiului Craiova, întrunit în şedinţa ordinară din data de 30.01.2025;

Având în vedere referatul de aprobare nr.11932/2025, raportul nr.11935/2025 întocmit de Serviciul Resurse Umane şi raportul de avizare nr.12967/2025 întocmit de Direcţia Juridică, Asistenţă de Specialitate şi Contencios Administrativ prin care se propune modificarea Hotărârii Consiliului Local al Municipiului Craiova nr.321/2024 referitoare la stabilirea salariilor de bază aferente funcţiilor din cadrul familiei ocupaţionale „Administraţie”, utilizate în aparatul de specialitate al Primarului Municipiului Craiova, precum şi în cadrul serviciilor publice de interes local ale Municipiului Craiova și avizele nr.3/2025 al Comisiei I-Buget Finanţe, Studii, Prognoze şi Administrarea domeniului şi nr.3/2025 al Comisiei V-Juridică, Administraţie Publică şi Drepturi Cetăţeneşti;
 În conformitate cu prevedrile Legii nr.155/2010 a Poliţiei Locale, republicată, cu modificările şi completările ulterioare, Legii nr.292/2011, a asistenţei sociale, cu modificările şi completarile ulterioare, Legii nr.53/2003-Codul Muncii, republicată, cu modificarile si completările ulterioare, Legii nr.69/2000-Legea educaţiei fizice şi sportului, cu modificările şi completările ulterioare, Legii învăţământului preuniversitar nr.198/2023, cu modificările şi completările ulterioare, Hotărârii Guvernului nr.566/2022 privind aprobarea Metodologiei de organizare şi funcţionare a creşelor şi a altor unităţi de educaţie timpurie antepreşcolară, Legii nr.273/2006 privind finanţele publice locale, cu modificările şi completările ulterioare, Hotărârii Guvernului nr.1506/2024 pentru stabilirea salariului de bază minim brut pe ţară garantat în plată și Ordonanţei de Urgenţă a Guvernului nr.156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene;
  În temeiul art.129 coroborat cu art.139, art.154 alin.1 şi art.196 alin.1 lit. a din Ordonanţa de Urgenţă a Guvernului nr.57/2019 privind Codul administrativ, cu modificările şi completarile ulterioare;

                                               H O T Ă R Ă Ş T E:
Art.1.  Prin derogare de la prevederile art.1 alin.2, art.2 alin.4 şi alin.5, art.3 alin.4 şi alin.5 din Hotărârea Consiliului Local al Municipiului Craiova nr.321/2024, în anul 2025, începând cu 1 ianuarie 2025, salariile de bază corespunzătoare funcţiilor din cadrul familiei  ocupaţionale „Administraţie”, utilizate în aparatul de specialitate al Primarului Municipiului Craiova, precum şi în cadrul Poliţiei Locale a Municipiului Craiova, Direcţiei Generale de Asistenţă Socială Craiova, Serviciului Public Management Spitale şi Cabinete Medicale din municipiul Craiova, Sport Club Municipal Craiova şi Creşa-Craiova, se menţin la acelaşi nivel cu cel acordat pentru luna noiembrie 2024.
Art.2.  Prin excepţie de la prevederile art.1, în anul 2025, începând cu data de 01 ianuarie 2025, salariile de bază aprobate conform anexelor nr.1-3 la Hotărârea Consiliului Local al municipiului Craiova nr. 321/2024 şi care se află sub nivelul salariului de bază minim brut pe ţară, garantat în plată, se stabilesc la nivelul de 4050 lei.

Art.3. Se aprobă modificarea în mod corespunzător a anexelor nr.1-3 la Hotărârea Consiliului Local al Municipiului Craiova nr.321/2024.

Art.4. Celelalte prevederi ale Hotărârii Consiliului Local al Municipiului Craiova nr.321/2024, rămân neschimbate.

Art.5. Primarul Municipiului Craiova prin aparatul de specialitate: Serviciul Administraţie Publică Locală şi Relaţii cu Consiliul Local, Serviciul Resurse Umane, Direcţia Economico-Financiară, precum şi Direcţia Generală de Asistenţă Socială Craiova, Poliţia Locală a Municipiului Craiova, Serviciul Public Management Spitale şi Cabinete Medicale din Municipiul Craiova, Creşa-Craiova şi Sport Club Municipal Craiova vor aduce la îndeplinire prevederile prezentei hotărâri.

